Асобна хачу павіншаваць і сказаць словы ўдзячнасьці нашым дарагім сьвятарам: архімандрыту Сяргею Гаеку, а. Андрэю Абламейку, а. Андрэю Сідаровічу (ён апекаваўся намі, аршанскімі грэка-каталікамі, цэлы год), а. Зьмітру Грышану (ён апякуецца намі ўжо некалькі гадоў з цярпімасьцю і цярпеньнем), а. Аляксандру Шыбеку. Айцец Сяргей Гаек час ад часу наведвае аршанскіх вернікаў, мы не забытыя ні Богам, ні сьвятарамі. Дзякуй усім сардэчнае! Мы любім нашую Царкву і нашых сьвятароў. Мы ў сваёй парафіі Покрыва Найсьвяцейшай Багародзіцы ў Воршы як адна сям’я.